ธปท.ไม่ห่วงเงินทุนไหลออก
ธปท.เผย ไม่กังวลเงินทุนไหลออก มั่นใจปีนี้และปีหน้าเงินทุนยังไหลเข้าสุทธิ&nbsp;
8 มี.ค. 2554

ธปท.เผย ไม่กังวลเงินทุนไหลออก มั่นใจปีนี้และปีหน้าเงินทุนยังไหลเข้าสุทธิ  
นายประสาร ไตรรัตน์วรกุล ผู้ว่าการธนาคารแห่งประเทศไทย (ธปท.)กล่าวว่า แม้ว่าในช่วงที่ผ่านมานักลงทุนจะกังวลภาวะเงินไหลออก เนื่องจากความเปราะบางของเศรษฐกิจของสหรัฐ  แต่เท่าที่ ธปท.ติตตามดูภาวะเงินทุนเคลื่อนย้ายของไทย ในช่วง 2 เดือนที่ผ่านมา คือ ม.ค.-ก.พ. พบว่า มีเงินทุนไหลออกจากตลาดหลักททรัพย์บ้าง แต่มีจำนวนไม่มากนัก เพราะมีการขายทำกำไร ซึ่งก็ถือเป็นเรื่องธรรมดา  แต่ขณะเดียวกันยังมีเงินทุนบางส่วนไหลเข้ามาลงทุนในตลาดพันธบัตรด้วย 
" ถึงจะมีภาวะห่วงเงินไหลออก อย่างไรก็ตามปีนี้และปีหน้า  ธปท.ยังเชื่อว่าเงินทุนเคลื่อนย้ายในปีนี้และปีหน้าจะยังไหลเข้าสุทธิ"
นายประสาร กล่าวว่า สำหรับภาวะเงินทุนเคลื่อนย้ายปีนี้ยังมีภาระที่ต้องติดตามคือ การฟื้นตัวที่เปราะบางของเศรษฐกิจของสหรัฐ ติดตามปัญหาหนี้ภาครัฐและการรัดเข็มขัดทางการคลังของยุโรป  ปัญหาความไม่สงบในตะวันออกกลาง  การดำเนินนโยบายการเงินของธนาคารกลางสหรัฐ และเอเซีย  การถอนมาตรการกระตุ้นเศรษฐกิจของประเทศตต่างๆ  รวมทั้งปัญหาหารเมืองในประเทศไทยเองด้วย